EELNÕU

|  |
| --- |
| **O T S U S** |
|  |
| Kadrina | 24. mai 2023 nr  |
|  |
|  |
| Omaosaluse garanteerimine projektis “Lääne-Viru maakonna kohaturunduse strateegia rakendamine“ |  |
|  |
|  |

2023. aasta 31. märtsi Lääne-Viru Omavalitsuste Liidu (VIROL) üldkoosolek otsustas esitada Riigi Tugiteenuste Keskusele maakondade arengustrateegiate elluviimise toetusmeetme 2022. aasta taotlemisõigusega projektide nimekirja uue projekti „Lääne-Viru maakonna kohaturunduse strateegia rakendamine“. VIROL liikmetele tehti ettepanek garanteerida projekti omaosalus, mis arvestatakse järgmiselt: 50% omaosaluse kogusummast jagatakse omavalitsuste vahel võrdselt ning 50% omaosaluse kogusumma jagamisel võetakse aluseks omavalitsusüksuse elanike arvu protsentuaalne suhe maakonna elanike arvu suhtes 01.01.2023 seisuga. VIROL üldkoosoleku otsuse alusel on Kadrina valla omaosaluse suuruseks 5063 eurot.

Kohaturunduse, mainekujunduse, identiteedi hoidmise ja muuhulgas ka turismi teema on kajastatud Lääne-Viru maakonna arengustrateegia tegevuskavas 2023-2027. Kohaturundus on laiema kontseptsiooniga kui seda on turism. Kohaturundus hõlmab kolme komponenti võttes lisaks külastuskeskkonnale (turism) arvesse ka veel ettevõtluskeskkonda ja elukeskkonda ehk väärtuspakkumised ettevõtjale, potentsiaalsele tulevasele töötajale ja elanikule.

Positiivse rahastusotsuse on saanud ka VIROL poolt meetmesse “Kohaliku ja regionaalarengu

arendusvõimekuse tõstmine“ esitatud projekt “Lääne-Virumaa kohaturunduse strateegia väljatöötamine“, mille eesmärgiks on maakonna suurem atraktiivsus ja tuntus külastus-, elu- ja ettevõtluskeskkonnana. Kohaturundus on osa maakondlikust tervikliku arengu kavandamisest.

Maakondliku tervikliku arengu eest vastutab VIROL, kelle ülesandeks on koostöös vabaühenduste ja erasektoriga ühistes suundades ja raamistikus kokku leppida.

Lähtudes eeltoodust ja võttes aluseks kohaliku omavalitsuse korralduse seadus § 22 lõike 1 punkti 8 Kadrina Vallavolikogu

o t s u s t a b:

1. Garanteerida Kadrina valla omaosalus projektis “Lääne-Viru maakonna kohaturunduse strateegia rakendamine“ summas 5063 eurot.

2. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavalitsusele asukohaga Rakvere tee 14, Kadrina 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega halduskohtumenetluse seadustikus sätestatud korras Tartu Halduskohtu Jõhvi kohtumajja (Kooli 2, Jõhvi 41598).

|  |
| --- |
| (allkirjastatud digitaalselt) |
| Madis Viise |
| vallavolikogu esimees |